laion/Wikipedia-Exotic huggingface dataset:
ვანესა მეი

ვანესა მეი (ინგლ. Vanessa-Mae Vanakorn Nicholson; ჩინ.: 陳美, Chén Měi; დ. 27 ოქტომბერი, 1978) — ბრიტანელი ვირტუოზი მევიოლინე და კომპოზიტორი, რომელიც ძირითადად ცნობილია ვიოლინოს ტექნო-აკუსტიკური შერწყმით, კლასიკური მუსიკის შესრულებით. მისმა ალბომების გაყიდვების მაჩვენებელმა რამდენიმე მილიონს მიაღწია, რამაც ის ერთ-ერთ ყველაზე მდიდარ არტისტად აქცია დიდ ბრიტანეთში 2006 წელს. ის ვანესა ვანაკორნის (მამის გვარი) სახელით მონაწილეობას იღებდა 2014 წლის ზამთრის ოლიმპიადაში ტაილანდის სახელით. საბოლოოდ ის დისკვალიფიცირებული იქნა, ვინაიდან მიიჩნიეს, რომ ლიცენზიის მინიჭებისას შესაძლოა სახეზე ყოფილიყო კორუფციის ელემენტები, თუმცა, მოგვიანებით სპორტის არბიტრაჟის სასამართლომ გადაწყვეტილება გააუქმა მისი დანაშაულის დასამტკიცებლად საქმეში არასაკმარისი სამხილის (რითაც დამტკიცდებოდა რაიმე მანიპულაციები) არსებობის გამო. ვანესა მეი დაიბადა 1978 წლის 27 ოქტომბერს სინგაპურში, მამამისის — ტაილანდური წარმოშობის და დედამისის — ეროვნებით სინგაპურელი ოჯახში. ვანესა მეი 4 წლის იყო, როდესაც მისი მშობლები ერთმანეთს გაშორდნენ, დედამისი ცოლად გაჰყვა ბრიტანელ ადვოკატს გრემ ნიკოლსონს და ოჯახი საცხოვრებლად დიდ ბრიტანეთში გადავიდა. ვანესა ქალაქ ლონდონში გაიზარდა, აქვს ბრიტანეთის მოქალაქეობა. ფორტეპიანოზე დაკვრა 3 წლიდან დაიწყო, ხოლო ვიოლინოზე 5 წლიდან უკრავს. 8 წლიდან ლონდონში ესწრებოდა ფრენსის ჰოლანდის სკოლას, 11 წლისას ჩააბარა სამეფო მუსიკის კოლეჯში. 2006 წელს პირველად მოინახულა შვეიცარიის კურორტი ცერმატი. შემდეგ წლებში იგი რეგულარულად სტუმრობდა ამ ადგილს, ხოლო 2009 წელს ცერმატში სახლი იყიდა. 2011 წელს იმყოფებოდა ჩეჩნეთში, სადაც აღინიშნებოდა რამზან კადიროვის დაბადების დღე. მეიმ შეასრულა წელიწადის დრონის ერთ-ერთი ნაწყვეტი, რისთვისაც გავრცელებული ინფორმაციით გადაეცა 500,000 დოლარი. ვანესა მეი იყო 2014 წლის სოჭის ზამთრის ოლიმპიადის მონაწილე თხილამურებით რბოლაში. ოფიციალური საიტი ვანესა მეი AllMusic-ზე ვანესა მეი კინოფილმების ინტერნეტ-მონაცემთა ბაზაში ვანესა მეი საიტზე Discogs ↑ Deutsche Nationalbibliothek Record #134954289 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ Contemporary Musicians: Vanessa-Mae. enotes. ციტირების თარიღი: 14 October 2011. ↑ Anthon, Kaye. (29 July 2010) Ski statt Geige German. Blick. დაარქივებულია ორიგინალიდან — 1 აგვისტო 2010. ციტირების თარიღი: 14 October 2011. ↑ Malpas, Anna. (7 October 2011) In the Spotlight. The Moscow Times. ციტირების თარიღი: 26 October 26 2011. ↑ „Hollywood stars fly in on Chechen leader's birthday“. BBC. 7 October 2011. ციტირების თარიღი: 14 October 2011.
საქარის მევენახეობის საცდელი სადგური

ვლადიმირ სტაროსელსკის სახელობის საქარის მევენახეობის საცდელი სადგური — დაარსდა 1890 წელს, როგორც ამერიკული ვაზის სადედე ვლადიმირ სტაროსელსკის მიერ. 1901 წელს ეწოდა საქარის მევენახეობის საცდელი სადგური. ჰქონდა განყოფილებები: მევენახეობის, აგროტექნიკისა და ვაზის სელექციის, ნიადაგთმცოდნეობის, აგროქიმიურის, მეხილეობის, მცენარეთა დაცვისა და ღვინის ტექნოლოგიის სექტორები. მექანიზაციის ჯგუფი. კვლევითი მუშაობის ძირითადი მიმართულებაა იმერეთის პირობებში სხვადასხვა სამეურნეო დანიშნულების ვაზის პექსპექტიული ჯიშებისა და ჰიბრიდების გამოყვანა და გამოვლენა. ვენახის გაშენებისა და მოვლის ტექნოლოგიური დამუშავება და სრულყოფა. ჰქონდა 3 საყრდენი პუნქტი (ჩოხატაურის, ცხაკაიას (ამჟამად სენაკი), ამბროლაურის), 3 ექსპერიმენტული ბაზა, ბიბლიოთეკა. გამოსცემდა „შრომებს“. კვიტაშვილი ლ., ქართული საბჭოთა ენციკლოპედია, ტ. 9, თბ., 1985. — გვ. 189.
შვედეთის რეგიონები

შვედეთის რეგიონები — შედგება სამი ტრადიციული ნაწილისაგან, პრინციპში ეს არის შვედეთის პროვინციების სამი ჯგუფი. რეგიონებს ახლა არ გააჩნიათ რაიმე ადმინისტრაციული მნიშვნელობა, თუმცა იცავენ კულტურულ და ისტორიულ მნიშვნელობას. ყველაზე ხშირად მათ უწოდებენ «landsdelar», რაც უბრალოდ ნიშნავს «ქვეყნის ნაწილს». გეტლანდი — სამხრეთ რეგიონი, ყველაზე მჭიდროდ დასახლებული რეგიონი, რომელიც შედგება 10 პროვინციისაგან. სვეალანდი — ცენტრალური რეგიონი, უწოდეს ისტორიული შვედეთის (en|Sweden proper)-ის აღსანიშნავად. ყველაზე პატარა რეგიონი, შედგება 6 პროვინციისაგან. ნორლანდი — ჩრდილოეთის რეგიონი, მოიცავს შვედეთის ტერიტორიის 60 %-ს. შედგება 9 პროვინციისაგან. შვედეთი ისტორიულად დაყოფილია 4 რეგიონად: გეტლანდი, ვეალანდი, ნორლანდი, ესტერლანდი. ესტერლანდი — ეს არის სამხრეთ ფინეთის ძველი სახელწოდება. ძველ ისტორიულ დროს რეგიონი დასახლებული იყო სხვადასხვა ტომებით თავიანთი მეფეებით (როგორებიცაა კვენები). ტერმინი მოძველდა უკვე 15 საუკუნეში და პრაქტიკულად ახლა არც არის ცნობილი შვედეთში. უმრავლეს ლექიკონებში «österlandet» ნიშნავს უბრალოდ აღმოსავლეთს. ნორლანდი — ეს არის ბოტნის ყურის ორივე მხარის ჩრდილოეთით არსებული მიწების სახელწოდება. ძველ ისტორიულ დროს შვედეთი მნიშვნელოვანწილად შემოზღუდული იყო ძირითადად სვეალანდით და და ნორლანდის სამხრეთ ნაწილით, ამ დროს გეტლანდი მოიხსენიება ლეგენდებში როგორც სამეფო-მოწინააღმდეგე, რომელთანაც ყოველთვის მიმდინარეობდა შვედურ-გოტური ომები (en|Swedish-Geatish wars), მოხსენიებულია ანგლოსაქსონურ ეპიკურ საგაში ბეოვულფის შესახებ. ბოლოს და ბოლოს ორივე ქვეყანა გაერთიანდა ერთი ტახტის ქვეშ რაღაც პერიოდის განმავლობაში 550—1200 წლებს შორის (ზუსტი თარიღი დისკუსიის საგანია). ვიკისაწყობში არის გვერდი თემაზე: შვედეთის რეგიონები Courts of Appeal: The Court Districts of Sweden დაარქივებული 2016-08-09 საიტზე Wayback Machine.  — Official site of The National Courts Administration
ინტეგრირებული საბიბლიოთეკო სისტემა

ინტეგრირებული საბიბლიოთეკო სისტემა (ისს) — გაერთიანებული მართვის სისტემა, რომელიც მოიცავს რამდენიმე მოდულს, რათა შეასრულოს სხვადასხვა ფუნქციები. იგი მეტია ვიდრე უბრალოდ ელექტრონული კატალოგი (OPAC). მისი მიზანია ხუთი ან ექვსი დამოუკიდებელი მონაცემთა ბაზის ინტეგრირება ერთ მთლიანობად. მისი სასუკეთესო დადებითი მხარეები არის : ინფორმაციის გაცვალა სხვადასხვა მოდულებს შორის, მონაცემთა დუბლირების შემცირება. ისს–ს შეიძლება ჰქონდეს კატალოგიზაციის, ცირკულაციის, ციფრული მასალის მართვის, ფონდების მენეჯმენტის, ბიბლიოთეკათაშორისი აბონემენტის, ოპაკ–ის და სისტემური მართვის მოდულები. Library Technology Guides დაარქივებული 2011-02-09 საიტზე Wayback Machine. A historical chart of major ILS vendors დაარქივებული 2014-06-28 საიტზე Wayback Machine. MARC Records, Systems and Tools College Center for Library Automation დაარქივებული 2011-05-29 საიტზე Wayback Machine. Higher Education Library Technology Local Government Library Technology დაარქივებული 2010-07-30 საიტზე Wayback Machine.
ელიას კოტეასი

ელიას კოტეასი (ინგლ. Elias Koteas; დ. 11 მარტი, 1961) — კანადელი მსახიობი. წარმოშობით ბერძენი. განსაკუთრებით ცნობილია კინოში შესრულებული როლებით: „წინასწარმეტყველება“, „დაცემული ანგელოზი“ და „კუ ნინძები“. დაიბადა ქალაქ მონრეალში (კვებეკი, კანადა), მამამისის კანადის ეროვნული რკინიგზის მექანიკოსის და დედამისის ქალის ქუდების მკერავის ოჯახში. კოტეასი სწავლობდა ვანიერის კოლეჯში, რომელიც დაამთავრა 1983 წელს. სწავლის პერიოდში, კერძოდ 1981 წელს, კოტეასი ესწრებოდა ამერიკის აკადემიური ხელოვნების დრამატულ სამსახიობო სკოლას. ელენ ბერსტინისა და პიტერ მასტერსონის ხელმძღვანელობით დაეუფლა სამსახიობო ხელოვნებას. იგი სამჯერ (1989, 1994 და 2002 წლებში) იყო ნომინირებული ჯინის კინოპრემიაზე. 2009 წელს შესრულებული როლისთვის „ბენჯამინ ბატონის უცნაური ისტორია“ მიენიჭა კინომსახიობთა გილდიის ჯილდო. სხვადასხვა დროს თანამშრომლობდა ცნობილ კინორეჟისორებთან: ფრენსის ფორდ კოპოლასთან, ტერენს მალიკთან, მარტინ სკორსეზესთან, დევიდ ფინჩერთან და სხვებთან. ვიკისაწყობში არის გვერდი თემაზე: ელიას კოტეასი ელიას კოტეასი კინოფილმების ინტერნეტ-მონაცემთა ბაზაში ელიას კოტეასი[მკვდარი ბმული] (ინგლისური) ელიას კოტეასი (ინგლისური) ↑ ელიას კოტეასის ინტერვიუ (ინგლისური) ↑ ელიას კოტეასის ბიოგრაფია - Famous Canadians - CKA (ინგლისური)
ბატალიონი

ბატალიონი — სამხედრო ქვედანაყოფი, რომელიც შედგება რამდენიმე ასეულისგან და რომელსაც მეთაურობს კაპიტანი, ან მაიორი. ბატალიონის სტრუქტურა და საშტატო ერთეულთა რაოდენობა იცვლება ქვეყნების მიხედვით. თუ სატანკო ბატალიონში 330-450 სამხედრო მოსამსახურეა, ქვეით ბატალიონში 500-დან 1000-ს შორის მერყეობს. ბატალიონი, როგორც წესი, არის პოლკის, ოპერატიული ჯგუფის ან ბრიგადის ნაწილი. საქართველოს არმიის საიტი
კლაიდ კლაკჰონი

კლაიდ კეი მაბენ კლაკჰონი (Clyde Kay Maben Kluckhohn) (1905–1960) — ამერიკელი ანთროპოლოგი. დაიბადა ლემარსში, აიოვას შტატში. თავდაპირველად სწავლობდა პრინსტონის უნივერსიტეტში, თუმცა 1923 წელს, ჯანმრთელობის გაუარესების გამო მიატოვა სწავლა. იმავე წლის ზაფხული მან ამერიკის სამხრეთ-დასავლეთ რეგიონში გაატარა. ადგილობრივმა კულტურამ და ტრადიციებმა მასში სამეცნიერო ინტერესი გააღვიძა. კლაკჰონი დაინტერესდა არქოლოგიით, სოციალური ანთროპოლოგიით, ხელოვნებით, ფსიქიატრიით, რელიგიისა და ენის კვლევით. კლაკჰონი, როგორც კულტურული ანთროპოლოგიის სკოლის წარმომადგენელი, დიდი ყურადღებას უთმობდა კულტურასა და ინდივიდის კვლევას. მისი წარმოდგენით, აუთენტურ კულტურებს შორის სპეციფიკური განსხავებების საფუძვლები ინდივიდის (personality) ფსიქოლოგიის ინტერესის საგანი უნდა ყოფილიყო. კლაკჰონი ცნობილია ნავახოს ტომის კულტურის კვლევით. 1928 წელს დაამთავრა უისკონსინის უნივერსიტეტი 1932 წელს ოქსფორდის უნივერსიტეტში მოიპოვა მაგისტრის ხარისხი 1936 წელს ჰარვარდის უნივერსიტეტში დაიცვა სადოქტორო. 1932-1934 წლებში ასწავლიდა ნიუ მექსიკოს უნივერსიტეტში, 1935-1960 წლებში - ჰარვარდის უნივერსიტეტში. To the Foot of the Rainbow (1927) Beyond the Rainbow (1933) The Navaho (1946) Mirror for Man (1949) Culture. A Critical Review of Concepts and Definitions (თანაავტორი: ალფრედ კრიობერი, 1952). Personality in Nature, Society, and Culture (თანაავტორი: ჰენრი ა. მიურეი და დევიდ მ. შნაიდერი, 1953)
ევროკავშირის ქვეყნები მოსახლეობის მიხედვით

ეს არის ევროკავშირის წევრების სია სორტირებული მოსახლეობის რაოდენობის მიხედვით. სია შედგენილია 1 იანვარს 2010 წელს. მსოფლიოს ქვეყნები მოსახლეობის მიხედვით
ელიზაბეთ ჰერლი

ელიზაბეთ ჯეინ ჰერლი (ინგლ. Elizabeth Hurley; დ. 10 ივნისი, 1965) — ინგლისელი მოდელი და მსახიობი. ელიზაბეთ ჯეინ ჰერლი დაიბადა ქალაქ ბესინგსტოკში, დედამისის, სკოლის მასწავლებლის — ანჟელა ჰერლისა და მამამისის, ბრიტანეთის არმიის მაიორის — როი ლეონარდ ჰერლის ოჯახში. ჰყავს უფროსი და კეიტი, და უმცროსი ძმა მაიკლ ჯეიმზ ჰერლი. ახალგაზრდა წლებში მოცეკვავის სურვილით გატაცებული, სწავლობდა ბალეტს, მოგვიანებით კი დაეუფლა ცეკვას. 1995 წელს ჰერლი იყო ამერიკული კომპანიის „Estée Lauder Companies“-ის მოდელი. სამჯერ აღმოჩნდა ჟურნალ „ვოგის“ გარეკანზე. კინოში ელიზაბეთ ჰერლის დებიუტი შედგა 1987 წელს ფილმში „არია“. სხვადასხვა დროს ითამაშა ფილმებში: „ოსტინ პაუერსი: შპიონი რომელმაც შემაცდინა“, „ოსტინ პაუერსი: საერთაშორისო ადამიანი გამოცანა“, „თაღლითები“, „სურვილებით დაბრმავებული“ და სხვ. მოღვაწეობს აგრეთვე როგორც ქველმოქმედი. ჰერლი მრავალი წლის განმავლობაში ურთიერთობაში იმყოფებოდა მსახიობ ჰიუ გრანტთან. 2000 წელს წყვილი ერთმანეთს გაშორდა. 2002 წლის 4 აპრილს ჰერლის სტივ ბინგისგან შვილი შეეძინა, თუმცა ბინგი მამობას უარყოფდა და აღნიშნავდა, რომ მასსა და ჰერლის შორის საამისოდ ურთიერთობა მეტად ხანმოკლე იყო. დნმ-ის ხარჯზე გამოვლინდა, რომ ბავშვის მამა არის სტივ ბინგი. 2002 წლიდან ჰერლი ურთიერთობაში იმყოფებოდა არუნ ნაიართან. 2007 წლის 2 მარტს წყვილი დაქორწინდა, თუმცა ოთხი წლის შემდეგ 2011 წლის 15 ივნისს ერთმანეთს დაშორდნენ. ჰერლი ურთიერთობაში იმყოფებოდა აგრეთვე ავსტრალიელ სპორტსმენთან შეინ უარნისთან. ვიკისაწყობში არის გვერდი თემაზე: ელიზაბეთ ჰერლი ოფიციალური საიტი ელიზაბეთ ჰერლი კინოფილმების ინტერნეტ-მონაცემთა ბაზაში ელიზაბეთ ჰერლი (ინგლისური) ↑ 1.0 1.1 1.2 ელიზაბეთ ჰერლი დაარქივებული 2007-05-19 საიტზე Wayback Machine. – thebiographychannel.co.uk. Retrieved 31 March 2007. ↑ ელიზაბეთ ჰერლის ბიოგრაფია. netglimse.com (2009). დაარქივებულია ორიგინალიდან — 2 თებერვალი 2011. ციტირების თარიღი: 23 January 2011. ↑ Модель для подражания: Элизабет Херли против рака груди ↑ Vogue Covers დაარქივებული 2012-08-04 საიტზე Wayback Machine. – vogue.co.uk. Retrieved 17 June 2007. ↑ Hugh Grant and Elizabeth Hurley announce split – The Associated Press. 23 May 2000. Retrieved 17 February 2007. ↑ Timeline: The Bing and Hurley affair – bbc.co.uk. Retrieved 31 March 2007. ↑ Liz To Reveal All In Court – wenn.com 31 December 2001. Retrieved 6 August 2008. ↑ Bing is Hurley baby's father – BBC news 19 June 2002. Retrieved 16 June 2008. ↑ "Liz Hurley Has an Affair with Shane Warne", The Sun. დაარქივებულია ორიგინალიდან — 2011-02-06. ციტირების თარიღი: 2012-01-15. ↑ "Elizabeth Hurley Announces Split from Husband After Cheating Report", US Magazine
მოდიბო კეიტა

მოდიბო კეიტა (ფრანგ. Modibo Keïta; დ. 4 ივნისი, 1915, ბამაკო — გ. 16 მაისი, 1977, ბამაკო) — მალელი და ფრანგი პოლიტიკური მოღვაწე. მალის ეროვნულ-განმათავისუფლებელი მოძრაობის ლიდერი. პირველი პრეზიდენტი 1960-1968 წწ. აფრიკული სოციალიზმის ერთ-ერთი თეორეტიკოსი. დაამხეს სახელმწიფო გადატრიალების შედეგად. გარდაიცვალა პატიმრობაში. მალის პრეზიდენტი მალის ფედერაცია modibokeita.free.fr: Site devoted to Modibo Keita : portrait, discussion, photos, and videos. Article du journal Le Flambeau Bamako, Mali.(Organe de la Jeunesse Union Africaine - Mali): Modibo Keita "Notre liberté serait un mot vide de sens si nous devions toujours dépendre financièrement de tel ou tel pays".
საქაროწვერი

საქაროწვერი — მთა საქართველოში, კახეთის მხარეში, ახმეტის მუნიციპალიტეტში. მდებარეობს თუშეთ-ხევსურეთის კავკასიონის მთავარ ქედზე, მდინარე თუშეთის ალაზნის მარჯვენა შენაკადის — ორწყლის ზემოთში. სიმაღლე ზღვის დონიდან 2977 მ. აგებულია იურული თიხაფიქლებით. აქვს კონუსის ფორმა. შემოსილია სუბალპური და ალპური მცენარეულობით. ტაბიძე გ., ქართული საბჭოთა ენციკლოპედია, ტ. 9, თბ., 1985. — გვ. 189.
საქერია

საქერია — მთა საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს მთიულეთ-ფშავის კავკასიონის მთავარი ქედის სამხრეთ კალთაზე, მდინარე ხევსურეთის არაგვის მარჯვენა შენაკადის — ქმოსტურის სათავეში. სიმაღლე ზღვის დონიდან 2962 მ. საქერია აგებულია იურული თიხაფიქლებით. მთის კალთები ციცაბოა, დანაწევრებული, შემოსილია სუბალპური და ალპური მდელოებით. ტაბიძე დ., ქართული საბჭოთა ენციკლოპედია, ტ. 9, თბ., 1985. — გვ. 190.
საქვრივო

საქვრივო — ქვრივი გლეხი ქალის გათხოვებისას მისი ბატონის სასარგებლოდ სასიძოსათვის დაკისრებული გადასახადი გვიანდელ ფეოდალურ საქართველოში. საქვრივო ვახტანგ VI-ის სამართლითა და დასტურლამალით წესრიგდებოდა. სამეფო სოფლებში საქვრივოს ძირითადი ნაწილი მეფისა იყო, ხოლო ნაწილი — მოურავის, ნაცვლისა და მამასახლისის. საქვრივოს ჩვეულებრივ შეადგენდა 1 ხარი ან ძროხა, რასაც 5 აბაზიც ემატებოდა. XVIII საუკუნის II ნახევარში და XIX საუკუნეში საქვრივომ ფულადი გადასახადის ხასიათი მიიღო და მისი რაოდენობა 5-იდან 50 მანეთამდე მერყეობდა. სურგულაძე ი., ქართული საბჭოთა ენციკლოპედია, ტ. 9, თბ., 1985. — გვ. 190.
მუსა ტრაორე

მუსა ტრაორე (ფრანგ. Moussa Traoré; დ. 25 სექტემბერი, 1936, კაესი, მალი — გ. 15 სექტემბერი, 2020, ბამაკო) — მალელი სამხედრო და სახელმწიფო მოღვაწე. მალის პრეზიდენტი 1968-1991 წლებში. მუსა ტრაორე დაიბადა დასავლეთ მალის ქალაქ კაესში, საფრანგეთის არმიის მოსამსახურის ოჯახში. მიეკუთვნება მალინკეს ეთნიკურ ჯგუფს. 1960 წელს დაამთავრა ფრეჟიუსის სამხედრო სკოლა (საფრანგეთი). მალის დამოუკიდებლობის გამოცხადების შემდეგ დაბრუნდა სამშობლოში და დაიწყო სამხედრო კარიერა. 1968 წლის 19 ნოემბერს დაამხო მოდიბო კეიტა. 1990 ელს ქვეყანაში დაიწყო მასობრივი სახალხო გამოსვლები მუსა ტრაორეს რეჟიმის წინააღმდეგ, რასაც მოჰყვა მისი ხელისუფლებიდან ცამოშორება და დაპატიმრება. 1992 წელს სასამართლომ მას სიკვდილით დასჯა მიუსაჯა, მაგრამ პრეზიდენტმა ალფა უმარ კონარემ განაჩენი შეუცვალა სამუდამო პატიმრობით. 1999 წელს სასამართლომ კვლავ სიკვდილით დასჯა მიუსაჯა ეკონომიკური დანაშაულისათვის, მაგრამ ალფა უმარ კონარემ კვლავ შეცვალა განაჩენი სამუდამო პატიმრობით. მალის პრეზიდენტი Moussa Traoré. (2008). In Encyclopædia Britannica. Retrieved October 24, 2008, from Encyclopædia Britannica Online. Lamine Diallo. Président Moussa Traoré 1968 - 1991 დაარქივებული 2012-02-12 საიტზე Wayback Machine. . Anciens Présidents: Présidence de la République du Mali (Official Website of the Presidency of the Republic of Mali) 10 June 2003. ↑ Mali: l'ancien président Moussa Traoré est mort (ფრანგული). rfi.fr (15/09/2020). ციტირების თარიღი: 16 სექტემბერი, 2020. ↑ Moussa Traoré, ancien dictateur deux fois condamné à mort
ჰერცის დალერი

ჰერცის დალერი — XVII—XVIII სს მიჯნაზე მოჭრილი შვედური მონეტა. იჭრებოდა კარლ XII-ის მიერ გაწეული სამხედრო ხარჯების დასაფარად ჩრდილოეთის ომის დროს შვედეთში. ბარონმა ჰერცმა სპილენძის საკრედიტო მონეტა მოაჭრევინა 1 ვერცხლის დალერის ღირებულებისა. კარლის გარდაცვალების შემდეგ მიმოქცევაში უკვე 12 მლნ ჰერცის დალერი იყო. ნიშტადტის ზავის შემდეგ (1721) ჰერცის დალერის ღირებულება ორმაგად შემცირდა, მოკლე დროში კი სრულიად გაუფასურდა. ავერსზე: გვირგვინის ან ანტიკური არსების გამოსახულება; რევერსზე:ღირებულების ნიშანი. რუსულ ენაზე[მკვდარი ბმული]
ამადუ ტუმანი ტურე

ამადუ ტუმანი ტურე (ფრანგ. Amadou Toumani Touré; დ. 4 ნოემბერი, 1948, მოპტი, მალი — გ. 10 ნოემბერი, 2020, თურქეთი) — მალელი პოლიტიკური მოღვაწე. მალის პრეზიდენტი 2002 წლიდან. მანამდე პრეზიდენტის მოვალეობას ასრულებდა 1991 წლის 26 მარტიდან, ამავე წლის 8 ივნისამდე. დაამხეს 2012 წლის სამხედრო გადატრიალების შედეგად. ამავე წლის 20 აპრილს გადატრიალების შედეგად ქვეყნის სათავეში მოსულმა სამხედროებმა ნება დართეს ამადუ ტუმანი ტურეს და ქვეყანა დატოვა. გაემგზავრა სენეგალში. მალის პრეზიდენტი Son portrait დაარქივებული 2004-09-10 საიტზე Wayback Machine. ↑ გადატრიალება მალიში ↑ მალის დამხობილმა პრეზიდენტმა ქვეყანა დატოვა
50/50 (2011 წლის ფილმი)

50/50 — 2011 წლის კომედიური დრამა, რომლის რეჟისორია ჯონათან ლევინი, სცენარის ავტორი კი უილ რეისნერი. სიუჟეტი დაფუძნებულია რეისნერის ცხოვრებაზე და მოგვითხრობს 27 წლის ჟურნალისტ ადამ ლერნერზე, რომელიც აღმოაჩენს რომ სიმსივნე აქვს. სურათში მთავარ როლებს ასრულებენ ჯოზეფ გორდონ-ლევიტი, სეთ როგენი, ბრაის დალას ჰაუარდი და ანა კენდრიკი. ფილმის პრემიერა 2011 წლის 30 სექტემბერს შედგა და მისმა შემოსავალმა დაახ. $40 მილიონს მიაღწია. მან ასევე დაიმსახურა კინოკრიტიკოსთა დადებითი შეფასებები. Rotten Tomatoes-ის მიხედვით ფილმის შეფასებათა 93% დადებითია. ოქროს გლობუსის 69-ე დაჯილდოებაზე მან მოიპოვა ორი ნომინაცია. „50/50“ — კინოფილმების ინტერნეტ-მონაცემთა ბაზა (ინგლისური) ↑ 50/50 (15). British Board of Film Classification (2011-08-26). ციტირების თარიღი: 2011-08-28. ↑ Kaufman, Amy. (September 29, 2011) Movie Projector: Holdovers likely to beat '50/50,' 'Dream House'. Los Angeles Times. ციტირების თარიღი: September 30, 2011. ↑ 3.0 3.1 50/50 @ Box Office Mojo ↑ Stewart, Andrew (2011-02-17). "Summit firms date, title for Seth Rogen dramedy". Variety. Retrieved 2011-02-25. ↑ Lang, Brent (2011-02-17). "Summit Announces Fall Release Date for '50/50'" დაარქივებული 2016-12-22 საიტზე Wayback Machine. . TheWrap.com. Retrieved 2011-02-25. ↑ 50/50 (2011). Rotten Tomatoes. Flixster. ციტირების თარიღი: October 1, 2011.
Beautiful, Dirty, Rich

Beautiful, Dirty, Rich (ქართ. ლამაზი, ბინძური, მდიდარი) — ამერიკელ პოპ-მომღერალ ლედი გაგას სიმღერა, რომელიც შესულია მომღერლის სადებიუტო ალბომში The Fame (2008). სიმღერა გამოვიდა, როგორც პრომო სინგლი ალბომის 2008 წლის 16 სექტემბერს. ეს არის უტემპო საცეკვაო პოპ სიმღერა, რომელშიც გამოიყენება მძიმედ სინთეზატორი და სიმღერის ტექსტი მოგვითხრობს გაგას ცხოვრებას ქალაქ ნიუ იორკის ქვემო აღმოსავლეთ მხარეში. გაგს თქმით მან დაწერა სიმღერა როდესაც გაიკეთა ბევრი "ნარკოტიკი" და როდესაც ცდილობდა დაევიწყებინა ყველაფერი "ცუდი". სიმღერამ კრიტიკოსების მხრიდან დაიმსახურა დიდი ყურადღება, მათ შეაქეს სიმღერის ტექსტი და სახალისო ბუნება. სიმღერამ მიაღცია მცირე კომერციული წარმატება, მან დაიკავა ოთხმოცდამეცხრე ადგილი დიდი ბრიტანეთის სინგლების ჩარტში. სიმღერაზე გაგამ გამოუშვა ორი მუსიკალური ვიდეო - პირველი ოფიციალური მუსიკალური ვიდეო და მეორე ტელეკომპანია ABC სატელევიზიო სერიალის Dirty Sexy Money-ის ვერსია, რომელშიც გამოყენებული იყო კადრები სერიალიდან და კადრები სიმღერის ოფიციალური ვერსიიდან. ორივე ვერსიაში გაგა ცეკვავს სასახლის სხვადასხვა ოთახებში სადაც მიმოფანტულია ბევრი ფული. გაგამ შეასრულა სიმღერა ცოცხლად რამდენიმეჯერ, მათ შორის მის პირველ მოსფლიო ტურნეზე The Fame Ball Tour-ზე რომლითაც ხსნიდა ხოლმე კონცერტს, გაგას სიმღერის შესრულების დროს ეცვა ფუტურისტულ ბიუსტჰალტერი, რომელსაც ჰქონდა ვერცხლისფერი წვეტიანი სამკუთხედები. შესრულება კრიტიკოსებმა დადებითად შეასრულეს და ხაზი გაუსვევს გაგას "ძლიერ" ვოკალს და მისი ენერგიას. ლედი გაგა – ვოკალისტი, სიმღერის ავტორი, ფორტეპიანო, სინთეზატორი რობ ფუსარი – სიმღერის ავტორი, პროდიუსერი Tom Kafafian – გიტარა Calvin "Sci-Fidelty" Gaines – ბას-გიტარა, პროგრამირება Dave Murga – დასარტყმელი საკრავები Robert Orton – აუდიო შეერთება Gene Grimaldi – აუდიო მასტერინგი ცაიწერა სტუდია 150 Studios-ში, ნიუ ჯერსი კრედიტები აღებულია მომღერლის სადებიუტო ალბომის The Fame-ის ბუკლეტიდან. ↑ Lady Gaga : Single : Beautiful, Dirty, Rich. 'LadyGaga.com'. ციტირების თარიღი: 2009-08-16. Lady Gaga : ტექსტი : Beautiful, Dirty, Rich Interscope Records Lady Gaga : ვიდეო : Beautiful, Dirty, Rich დაარქივებული 2012-03-23 საიტზე Wayback Machine. Interscope Records
ჰანს კლოოსი

ჰანს კლოოსი (გერმ. Hans Cloos; დ. 8 ნოემბერი, 1885, მაგდებურგი — გ. 26 სექტემბერი, 1951, ბონი) — გერმანელი გეოლოგი. მოღვაწეობდა ძირითადად სტრუქტურულ გეოლოგიაში. მისი უმცროსი ძმა ერნსტ კლოოსი, აგრეთვე იყო გეოლოგი. ჰანს კლოოსი დაიბადა ქალაქ მაგდებურგში, 1909 წელს დაამთავრა ფრაიბურგის უნივერსიტეტი, 1910 წლიდან ხდება ამავე უნივერსიტეტის დოქტორი. პირველი მსოფლიო ომის დაწყებამდე მუშაობდა ინდონეზიასა და ნამიბიაში. ომის შემდეგ კლოოსმა დაიწყო ინტრუზიებისა და მათი სტრუქტურის შესწავლა. 1919 წელს ბრესლაუს უნივერსიტეტში მიენიჭა გეოლოგიის პროფესორის წოდება, 1926 წლიდან კი ბონის უნივერსიტეტის პროფესორია. გამოკვლევებს ატარებდა სკანდინავიის ქვეყნებში, ინგლისსა და ჩრდილოეთ ამერიკაში. ფართოდ შეისწავლა გრუნტის დეფორმაცია, გრუნტის ტექტონიკა. ნასხლეტების ფიზიკური მექანიკის შესასწავლად იყენებდა მასშტაბურ მოდელებს. კლოოსმა ცენტრალური და დასავლეთი ევროპის დიდი ინტრუზიული სხეულების შესწავლის საფუძველზე გამოიტანა დასკვნა, რომ გრანიტული მასივების შიგა სტრუქტურის შესწავლით შესაძლებელია დავადგინოთ მათი ფორმა და შეჭრის მექანიზმი. გარდაიცვალა 1951 წელს ქალაქ ბონში. ჰანს კლოოსი ენციკლოპედია ბრიტანიკა (ინგლისური) ჰანს კლოოსი — ბიოგრაფია დაარქივებული 2010-08-27 საიტზე Wayback Machine. (ინგლისური) გერმანიის ეროვნული ბიბლიოთეკა (გერმანული) ↑ 1.0 1.1 1.2 1.3 1.4 1.5 1.6 BNE authority file <a href="https://wikidata.org/wiki/Track:Q73504744"></a> ↑ 2.0 2.1 Encyclopædia Britannica <a href="https://wikidata.org/wiki/Track:Q5375741"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 (unspecified title) — Southern Africa Association for the Advancement of Science. <a href="https://wikidata.org/wiki/Track:Q7569570"></a> ↑ 5.0 5.1 Magdeburger Biographisches Lexikon — 2002. <a href="https://wikidata.org/wiki/Track:Q1680521"></a> ↑ 6.0 6.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 7.0 7.1 Brozović D., Ladan T. Hrvatska enciklopedija — LZMK, 1999. — 9272 გვრ. <a href="https://wikidata.org/wiki/Track:Q1264934"></a><a href="https://wikidata.org/wiki/Track:Q429032"></a><a href="https://wikidata.org/wiki/Track:Q18446"></a><a href="https://wikidata.org/wiki/Track:Q1789619"></a> ↑ 8.0 8.1 Deutsche Nationalbibliothek Record #118521276 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 9.0 9.1 https://siarchives.si.edu/collections/siris_arc_290683 — Smithsonian Institution Archives. <a href="https://wikidata.org/wiki/Track:Q2154134"></a> ↑ http://www.geosociety.org/awards/past.htm#penrose
შუაღამე პარიზში

შუაღამე პარიზში — 2011 წლის რომანტიკული კომედია, რომლის რეჟისორი და სცენარის ავტორია ვუდი ალენი. ფილმმა გახსნა 2011 წლის კანის კინოფესტივალი და მაისში გამოვიდა ჩრდილოეთ ამერიკაში. ფილმმა აღიარება მოიპოვა და მას ხშირად უწოდებენ ვუდი ალენის საუკეთესო ფილმს 1994 წლის „ტყვიები ბროდვეის თავზეს“ შემდეგ. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმი მოგვითხრობს ამერიკელი ტურისტების ჯგუფზე, რომლებიც საფრანგეთის დედაქალაქს სტუმრობენ. მთავარი პერსონაჟი არის სცენარისტი, გილ პენდერი, რომელსაც ქალაქში ღამ-ღამობით მაგიური თავგადასავალი გადახდება, სადაც ის შეხვდება 1920-იანი წლების პარიზის ცნობილ ბინადრებს: ერნესტ ჰემინგუეი, ფრენსის სკოტ ფიცჯერალდი, გერტრუდა სტაინი, პაბლო პიკასო, ლუის ბუნიუელი, სალვადორ დალი და სხვა. ფილმის მთავარი თემებია ნოსტალგია და მოდერნიზმი. ოუენ უილსონი — ჯილი რეიჩელ მაკადამსი — ინესი მაიკლ შინი — პოლ ბეიტსი კარლა ბრუნი — მუზეუმის გიდი კეთი ბეიტსი — გერტრუდა სტაინი მარიონ კოტიარი — ადრიანა ედრიენ ბროუდი — სალვადორ დალი ოსკარი საუკეთესო ორიგინალური სცენარისთვის: ვუდი ალენი ოქროს გლობუსი საუკეთესო სცენარისთვის: ვუდი ალენი „შუაღამე პარიზში“ — კინოფილმების ინტერნეტ-მონაცემთა ბაზა (ინგლისური) ↑ MIDNIGHT IN PARIS (12A). British Board of Film Classification (2011-09-02). ციტირების თარიღი: 2012-01-10. ↑ 2.0 2.1 Midnight in Paris (2011). Box Office Mojo. ციტირების თარიღი: 18 October 2011. ↑ „Humiliation for Carla Bruni as she faces being cut from Woody Allen's new film“. Daily Mail. London. September 9, 2010. ციტირების თარიღი: September 9, 2010. ↑ "Adrien Brody Enjoys Midnight in Paris". EmpireOnline.com (May 17, 2010). Retrieved March 18, 2011.